section_heading: Privatni život
paragraph_text: Blanchettin muž je dramaturg i scenarist Andrew Upton, kojeg je upoznala 1996. dok je nastupala u produkciji Čehovljeva Galeba. No, to ipak nije bila ljubav na prvi pogled. "On je mislio da se držim po strani, a ja da je on arogantan", rekla je kasnije Blanchett. "To samo pokazuje kako možeš pogriješiti, ali kad sam ga poljubila to je bilo to." Par se vjenčao 29. prosinca 1997. Imaju tri sina: Dashiell John rođen je 3. prosinca 2001., Roman Robert 23. travnja 2004., a Ignatius Martin 13. travnja 2008.